Predkladacia  správa

Materiál sa predkladá na rokovanie vlády ako iniciatívny. Predkladaný materiál má informatívny charakter, preto nebol predložený na medzirezortné pripomienkové konanie.
 
	Na pozvanie predsedu vlády Slovenskej republiky Roberta Fica uskutočnil 14. septembra 2006 predseda vlády Českej republiky Mirek Topolánek oficiálnu návštevu Slovenskej republiky. Išlo o prvú zahraničnú bilaterálnu návštevu českého predsedu vlády na novom poste. Okrem predsedu vlády SR R. Fica prijal českého hosťa predseda NR SR P. Paška.
	Obsahom rokovaní bolo zhodnotenie dosiahnutej úrovne bilaterálnych vzťahov, ako aj aktuálne zahraničnopolitické dianie. Partneri sa zamerali na spoluprácu v hospodárskej oblasti, v rámci európskej agendy dominovala problematika zavedenia EURO v oboch krajinách a vstupu do Schengenského priestoru.
	Prijatia predsedu vlády ČR u najvyšších predstaviteľov SR sa uskutočnili v srdečnej a priateľskej atmosfére.
	V rámci návštevy sa uskutočnilo aj separátne rokovanie ministra hospodárstva SR Ľ. Jahnátka a ministra priemyslu a obchodu ČR M. Římana.